
Ανακοίνωση προς φοιτητές/ριες για 
δημιουργία Εθελοντικού Δικτύου της 
Μονάδας Ισότιμης Πρόσβασης
Η Μονάδα Ισότιμης Πρόσβασης του Ιδρύματός μας απευθύνει ανοιχτό κάλεσμα προς όλους/όλες τους/τις φοιτητές/ριες που ενδιαφέρονται να συμβάλουν στην υποστήριξη συμφοιτητών/ριών τους με αναπηρία ή/και ειδικές εκπαιδευτικές ανάγκες, μέσα από τη συμμετοχή τους στο δίκτυο εθελοντών της Μονάδας Ισότιμης Πρόσβασης.
Οι εθελοντές μπορούν να προσφέρουν βοήθεια σε ποικίλες μορφές, όπως:
· Καταγραφή σημειώσεων εντός του μαθήματος, για φοιτητές/ριες που το χρειάζονται,
· Υποστήριξη κατά τη διάρκεια της παρακολούθησης μαθημάτων ή εξετάσεων,
· Συνοδεία εντός του χώρου του πανεπιστημίου,
· Άλλες δράσεις ένταξης, υποστήριξης και ευαισθητοποίησης, ανάλογα με τις ανάγκες που προκύπτουν.
Η συμμετοχή στο δίκτυο εθελοντών της Μονάδας Ισότιμης Πρόσβασης αποτελεί μια ευκαιρία για προσφορά που ενισχύει την κουλτούρα της συμπερίληψης και του σεβασμού στη διαφορετικότητα στο Πανεπιστήμιό μας, αλλά και μία ευκαιρία για να εμπλουτίσετε το βιογραφικό σας.
Για περισσότερες πληροφορίες ή για εκδήλωση ενδιαφέροντος και εγγραφή στο δίκτυο εθελοντών της Μονάδας Ισότιμης Πρόσβασης, μπορείτε να επικοινωνήσετε με τη Μονάδα Ισότιμης Πρόσβασης στο prosvasi@ihu.gr ή να επισκεφθείτε την ιστοσελίδα της Μονάδας https://prosvasi.ihu.gr/  και στο πεδίο Υπηρεσίες για Εθελοντές να κάνετε την εγγραφή σας. Η εγγραφή σας θα πρέπει να κοινοποιηθεί και στο Τμήμα μας στο sofiakour@ihu.gr.  
Παρακαλείστε να υποβάλετε τις αιτήσεις σας το συντομότερο δυνατό, καθώς το ακαδημαϊκό εξάμηνο έχει ήδη ξεκινήσει.

Μονάδα Ισότιμης Πρόσβασης
Ατόμων με Αναπηρία και
Ατόμων με Ειδικές Εκπαιδευτικές Ανάγκες

